# Rodrigo Duterte

Rodrigo Roa Duterte (Maasin, Leyte, Filipines, 28 de març de 1945), també conegut amb el sobrenom Rody o Digong, és un polític i advocat filipí nascut a Mindanao, President de les Filipines entre 2016 i 2022.

## Biografia

Rodrigo Duterte va néixer el 28 de març de 1945, durant l'Ocupació estatunidenca de les Filipines, a Maasin, avui capital de Leyte del Sud, llavors part de la província insular de Leyte en la Mancomunitat Filipina.
Fruit del matrimoni format per Vicente G. Duterte (1911-1968), advocat cebuà i Soledad Rosegui (1916-2012) mestra d'origen Maranao en Cabadbaran, ciutat filipina situada en la part nord-est de l'illa de Mindanao.
En ostentar el càrrec d'alcalde de Davao durant més de 22 anys al llarg de set mandats, Duterte es va convertir en un dels alcaldes filipins que durant més temps han exercit el càrrec. És conegut popularment com «El Castigador» per la seva política de tolerància zero amb la delinqüència com a alcalde de Davao. El seu èxit polític va estar relacionat amb el seu suport exprés a les execucions extrajudicials dels consumidors de drogues i criminals.
Els grups de drets humans van documentar més de 1400 homicidis presumptament executats per esquadrons de la mort que van operar a Davao entre 1998 i maig de 2016. Les víctimes van ser sobretot consumidors de droga, delinqüents d'estar per casa i nens del carrer. Duterte va negar qualsevol participació en aquestes activitats; el gener de 2016, l'Oficina del Defensor del Poble va concloure, a través de la Comissió de Drets Humans de les Filipines, que va investigar el suposat extermini en Davao entre 2005 i 2009, «que no va poder trobar cap evidència que recolzés l'atribució de morts a aquests grups, i molt menys la participació de l'alcalde Duterte».

### President de Filipines

Duterte va guanyar les eleccions presidencials filipines de 2016 amb 15,6 milions de vots, un 38,6% del total, per davant de Manuel Roxas, amb el 23% i Grace Poe, que va obtenir el 21% dels vots.
El 26 de juliol de 2018 el govern de les Filipines va establir la Llei Orgànica de Bangsamoro va abolir la Regió Autònoma del Mindanao musulmà (ARMM) i va preveure l'estructura bàsica de govern de Bangsamoro, seguint els acords establerts a l'Acord global sobre l'acord de pau de Bangsamoro signat entre el govern de Filipines i el MILF el 2014.
Després de l'aprovació del Referèndum de Moro de 2019, va nomenar Ahod Balawag Ebrahim, líder del Front Islàmic d'Alliberament Moro com a ministre en cap per administrar l'Autoritat de Transició de Bangsamoro fins al juny de 2022, quan el s’espera que s’acabi el procés de normalització.
Durant el seu mandat van morir unes 6.000 persones en operacions antidroga i execucions extrajudicials, segons les xifres de la Policia, encara que organitzacions no governamentals locals eleven aquesta xifra a més de 30.000 i el Tribunal Penal Internacional (TPI) va iniciar una investigació, però Duterte va retirar les Filipines del TPI el 2019 per evitar ser implicat, i aquest orgue va vincular el 2021 les autoritats i forces de seguretat amb els crims comesos.
L’octubre del 2021, Rodrigo Duterte va anunciar que no es presentaria a la vicepresidència a les eleccions presidencials filipines de 2022 i que es retiraria de la vida política.

### Detenció

Bongbong Marcos, que va succeïr-lo com a president en 2022 va mostrar-se disposat a cooperar amb el Tribunal Penal Internacional (TPI) si demanava la detenció de Duterte, però no va reintegrar a Filipines en l'organisme, i Duterte fou detingut l'11 de març de 2025 a l'Aeroport Internacional Ninoy Aquino de Manila en arribar de Hong Kong per ordre del TPI acusat de crims contra la humanitat.

## Referències

* ↑ Personal Data from i-site.ph. URL last accessed October 14, 2006.
* ↑ «Duterte seals presidency in Congress official tally», 27-05-2016. [Consulta: 27 maig 2016].
* ↑ «Duterte, Robredo win in final, official tally». [Consulta: 27 maig 2016].
* ↑ «Rodrigo Duterte, «El Castigador», investido como nuevo presidente de Filipinas» (en castellà). [Consulta: 1r juliol 2016].
* ↑ Gavilan, Jodesz «Davao Death Squad: What ever happened to the investigations?». , 28-06-2016 [Consulta: 9 octubre 2016].
* ↑ «L'excèntric Duterte guanya les eleccions filipines». El Punt Avui, 11-05-2016. [Consulta: 11 març 2025].
* ↑ «FAQs about the Bangsamoro Basic Law» (en anglès). GMA News, 10-09-2014.
* ↑ Ul Khaliq, Riyaz. «Bangsamoro peace process 'fundamentally' on track» (en anglès). Anadolu Agency, 14-12-2020. [Consulta: 30 agost 2021].
* 1 2 3 4 Pellicer, Judit. «Detingut Duterte, expresident de les Filipines, acusat de crims contra la humanitat». El Nacional, 11-03-2025. [Consulta: 11 març 2025].
* ↑ «Arrestado el expresidente de Filipinas Rodrigo Duterte por una orden del TPI por crímenes contra la humanidad» (en castellà). Europa Press, 11-03-2025. [Consulta: 11 març 2025].